**Міне, ризашылығыңызды қалай көрсету керек**

**екіншісі**

***«Иеміз Мәсіх сыйлаған тыныштық сендерге билігін жүргізсін! Ол сендерді біртұтас рухани дененің құрамдас мүшелері ретінде татулықта тұруға шақырды. Сонымен қатар ризашылықтарыңды білдіріңдер!»***

***(Қолост. 3:15)***

Шынайы алғыс білдіру - жай бос сөздер емес, бұл шын жүректен ризашылық білдіру, сол адамның сізге істеген жақсылығын қадірлеу. Ризашылық ешқашан бір нәрсеге немесе біреуге қатысты жай ғана «жақсы сезім» емес, ол басқа біреудің сізге қатысты нақты бір әрекетін бағалау дегенді білдіреді.

Шын мәнінде, Құдайдың рақымы дәл осы туралы. Құдай Өз Ұлын бізді құтқару үшін жерге жіберді, бұл — Құдайдың бізге деген зор мейірімділігі, рақымы. Құдайдың бізге Өз мейірімділігін көрсетудегі адалдығы - өмірімізде бізге көмектесіп, күш беретін нәрсе.

Бір парақ қағаз алып, қарандашпен онда екі баған сызыңызшы. Бір жағына «Менде бар нәрсеге ризамын», ал екінші жағына «Менде жоқ нәрсеге ризамын» деп жазыңызшы. Бірінші жағына сіз отбасыңыз — әйеліңіз бен балаларыңыз, үйіңіз, рухани игіліктеріңіз және, мүмкін, материалдық дүниелеріңіз сияқты нәрселерді жаза аласыз. Сондай-ақ сол бағанға, олар арқылы Құдайдың сізді үйрететін, өмірдің кейбір қиындықтарын жаза алатын ба едіңіз?

Егер Құдайдың балалары шөл далада аш болмағанда, олар аспаннан түскен маннаны көрмес еді. Егер Даниял арыстанның апаныңда болмағанда, ол ешқашан Құдайдың құдіретін біле алмас еді. Егер Петір түрмеде болмағанда, ол періштенің оны құтқарғанын өз басынан өткізбес еді.

Ризашылық білдіру — тек «Рахмет!» — деп айтудан басқа — бұл әдетте қиыншылықта, азапта қалыптасатын әдет. Шынайы ризашылық сіз не үшін және кімге және не үшін алғыс айтатыныңызды қамтиды. Құтқарылу сыйы үшін, тіпті сіз оған лайық болмасаңыз да, Оның сізге берген баталары үшін, Құдайға алғыс айтыңыз. Барлық жағдайда да шүкіршілік етіңіз!